Šangų dinastija

Šangų dinastija () – pirmoji istorinė Kinijos dinastija. Tradiciškai manoma, kad ji valdė apie 1600–1046 m. pr. m. e. Šangų dinastija į valdžią atėjo po legendinės Sia dinastijos, po jos ėmė valdyti Džou dinastija. Vėlyvasis Šangų laikotarpis vadinamas Inas (). Tuo metu dinastijos sostinė buvo netoli dabartinio Anjango.

 Kultūra 
Apie Šangą daugiausiai sužinome iš radinių: bronzos dirbinių bei būrimo kaulų. Iš Ino laikotarpio išliko rašytinių šaltinių, kuriuose randama žinių apie to meto politiką, ekonomiką, kultūrą, religiją, geografiją, astronomiją, meną, mediciną.

Aristokratija gyvendavo aptvertuose miestuose, turėjo kovos vežimus. Ją išlaikė valstietija – tai rodo, kad visuomenė buvo jau gana stratifikuota.

Šangų astronomai atrado Marsą, įvairių kometų. Sukurta daug muzikos instrumentų.

Svarbi Šangų laikotarpio naujovė – bronza ir gaminiai iš jos. Bronziniai indai naudoti aukojimuose. Ritualiniai indai dažnai būdavo puošti taotie kaukėmis. Vėlyvajam Šangų būdingas dekoravimas simetriškomis gyvūnų figūromis.

Šangų religija buvo šamanistinio pobūdžio. Stiprus protėvių kultas. Svarbiausi aukojimai būdavo susiję su mirusiais valdovais. Hierarchijos viršūnėje buvo Šangdi – „aukščiausiasis protėvis“, su kuriuo bendrauti teisę turėjo tik valdovas. Ritualai neapsieidavo ir be kruvinų aukų. Kartu su valdovu būdavo palaidojami ir šimtai jo valdinių (galbūt vergų).

Vienas iš svarbiausių šaltinių, suteikiančių žinių apie šį periodą, yra būrimo kaulai, pirmąkart iškasti 1899 m. Toks būrimas vadinamas skapulomantija. Gyvūno kaulas, dažniausiai jaučio ar beždžionės (bet niekada katės ir šuns) mentė, pakaitintas įskildavo. Šventikas įskilimus interpretuodavo kaip atsakymą į klausimą, kuris būdavo prieš tai užrašomas ant to paties kaulo. Atsakymas taip pat būdavo užrašomas. Tai – seniausi turimi kinų rašto pavyzdžiai. Iki būrimo kaulus atrandant mokslininkams, jie buvo pardavinėjami kaip drakonų kaulai ir naudojami vaistams.

 Valdovai 

Šangų dinastiją įkūrė maištininkas, nuvertęs paskutinį Sia valdovą. Pasak Shiji, Šangų sostinių buvo septynios. „In“ vadinamas paskutiniosios sostinės laikotarpis (sostinė perkelta valdant Pangengui). Jis laikomas išskirtinio klestėjimo metu. Šangų dinastija valdė didelę šiaurinės Kinijos teritoriją, nuolat vykdavo karai su kaimyninėmis gyvenvietėmis bei klajokliais iš Vidurinės Azijos stepių. Paskutinis In valdovas nusižudė, kai jo armiją nugalėjo Džou kariuomenė. Pasak legendų, prie Džou prisijungė išdavikai iš Šangų armijos. Žlugus Inui, likę klano nariai pasikeitė pavardę iš buvusios Dzi į tą, kuria vadinosi jų žlugusi dinastija – Inas. Klanas išliko ir net tarnavo naujajai Džou dinastijai.

 Pomirtiniai vardai ()1 Eilės numeris Valdymo trukmė² Kiniškai Pinyin Lietuviškai Valdymo metaiPagal , tr 17-18 1 29 湯 Tāng Tangas 1783-1761 m. pr. m. e. 2 2 外丙 Wài Bǐng Vaibingas 1760-1758 m. pr. m. e. 3 4 仲壬 Zhòng Rén Džongženas 1757-1754 m. pr. m. e. 4 33 太甲 Tài Jiǎ Taidzia 1753-1721 m. pr. m. e. 5 29 沃丁 Wò Dǐng Vodingas 1720-1692 m. pr. m. e. 6 25 太庚 Tài Gēng Taigengas 1691-1667 m. pr. m. e. 7 36 小甲 Xiǎo Jiǎ Siaodzia 1666-1650 m. pr. m. e. 8 12 雍己 Yōng Jǐ Jongdzi 1649-1638 m. pr. m. e. 9 75 太戊 Tài Wù Taiu 1637-1563 m. pr. m. e. 10 11 仲丁 Zhòng Dīng Džongdingas 1562-1550 m. pr. m. e. 11 15 外壬 Wài Rén Vaiženas 1549-1535 m. pr. m. e. 12 9 河亶甲 Hé Dǎn Jiǎ Hedandzia 1534-1526 m. pr. m. e. 13 19 祖乙 Zǔ Yǐ Dzui 1525-1507 m. pr. m. e. 14 16 祖辛 Zǔ Xīn Dzusinas 1506-1491 m. pr. m. e. 15 25 沃甲 Wò Jiǎ Vodzia 1490-1466 m. pr. m. e. 16 32 祖丁 Zǔ Dīng Dzudingas 1465-1434 m. pr. m. e. 17 25 南庚 Nán Gēng Nangengas 1433-1409 m. pr. m. e. 18 7 陽甲 Yáng Jiǎ Jangdzia 1408-1402 m. pr. m. e. 19 28 盤庚 Pán Gēng Pangengas 1401-1374 m. pr. m. e. 20 21 小辛 Xiǎo Xīn Siaosinas 1373-1353 m. pr. m. e. 21 28 小乙 Xiǎo Yǐ Siaoi 1352-1325 m. pr. m. e. 22 59 武丁 Wǔ Dīng Udingas 1324-1266 m. pr. m. e. 23 7 祖庚 Zǔ Gēng Dzugengas 1265-1259 m. pr. m. e. 24 33 祖甲 Zǔ Jiǎ Dzudzia 1258-1226 m. pr. m. e. 25 6 廩辛 Lǐn Xīn Linsinas 1225-1220 m. pr. m. e. 26 6 庚丁 (康丁) Gēng Dīng (Kāng Dīng) Gengdingas (Kangdingas) 1219-1199 m. pr. m. e. 27 4 武乙 Wǔ Yǐ Ui 1198-1195 m. pr. m. e. 28 3 太丁 (文丁) Tài Dīng (Wén Dīng) Taidingas (Vendingas) 1194-1192 m. pr. m. e. 29 37 帝乙 Dì Yǐ Dii 1191-1155 m. pr. m. e. 30 33 帝辛(紂; 紂辛; 紂王) Dì Xīn (Zhòu; Zhòu Xīn; Zhòu Wáng) Disinas (Džou; Džousinas; Džouvangas) 1153-1123 m. pr. m. e. 1 Kartais prieš vardą sakomas titulas „valdovas“. Daugelio valdovų asmeniniai vardai nežinomi, šie tikriausiai yra pomirtiniai.2 Numanoma valdymo trukmė metais.Prieš bet kurį jo vardą gali būti pridedamas ()

 Nuorodos 
 Shang Dynasty 商朝(1,783 - 1,134 B.C.)
 Išnašos 

Kategorija:Kinijos dinastijos